Ракитница (област Стара Загора)
Ракитница е село в Южна България. То се намира в община Стара Загора, област Стара Загора.

Намира се на 14 км западно от гр. Стара Загора разположено е между полите на две била в централна Средна гора.

История 
В 19 век в землището на Ракитница има две села – „Суютлии“ и „Араб махле“, разделени от река Сазлийка. В 1893 г. двете села са слети под името „Белчево“ (Белчово), но в 1939 г. са разделени отново, като едновременно са преименувани съответно на „Воднянка“ и „Чернево“. В 1951 година двете села са слети отново под името Ракитница.

Основното занятие на жителите е било земеделие и овощарство.

При избухването на Балканската война един човек от Белчово е доброволец в Македоно-одринското опълчение.

Обширните градини край река Сазлийка (минаваща през селото) са осигурявали ябълки, изнасяни в Германия преди Втората световна война. Днес тези градини са изкоренени при разпадането на земеделските кооперации в селото, но жителите на с. Ракитница са започнали възобновителен процес на насаждения от:

ябълка, праскова, череша, слива, кайсия, орех, бадем и много други.

Вече 1/3 от землището на селото е засадено с овощни видове и днес по-голямата част от продукцията се изнася в чужбина.

Религии 
Жителите на селото са православни християни. Храм „Свети Иван Рилски“

Обществени институции 
В селото съществува пенсионерски клуб „Райна Княгиня“, който е към местното читалище. Сбирките в клуба разнообразяват живота на хората. Дамите, които членуват там редовно вземат участия в различни културни мероприятия от местен и национален характер. Допълнително се сформира певческа група към клуба, която печели много награди на различни конкурси.

Бележки 

Села в област Стара Загора
Населени места в община Стара Загора